Gráskinna fjallar um Jóhannes , sem er doktor í guðfræði og er lýst á einum stað bókarinnar sem eina trúlausa guðfræðinemanum í háskólanum . Þetta er sömuleiðis fjölskyldusaga hans ; foreldrarnir Svavar Grönvold og Lísbet Thorarensen koma mikið við sögu , sömuleiðis Torp-hjónin sem ganga honum að einhverju leyti í foreldrastað , og svo háskólakærastan Sara og stóra ástin Tómas . Skuggi foreldranna vofir yfir , hvort sem þeir eru lifandi eða dauðir – eftir því á hvaða tímasviði bókarinnar við erum stödd . Faðirinn er mikill broddborgari , landlæknir og háskólarektor eru meðal fjölmargra vegsemda hans í lífinu , á meðan móðirin Lísbet hefði líklega horfið hljóðlaust úr þessari jarðvist ef ekki hefði verið fyrir áhrifin sem hún hafði á soninn . Þetta er heillandi en um leið meingölluð saga . Hún er rækilega tímavillt , það er ekki fyrr en þegar nokkuð er liðið á bók að maður fær endanlega staðfesta ...